Bekkenstenveien 38 A er en moderne enebolig over tre plan oppført i 2012. Eneboligen ligger attraktivt til i et etablert og etterspurt område på Grorud, nær skoler, kollektivtransport, butikker og idrettsanlegg. Tomten er drøye 600 kvm, har parkeringsmuligheter og er grovplanert, noe som gir mulighet for å skape uterommene helt fra bunnen av.

Inne er det benyttet kostnadstunge materialvalg og en rekke særegne innredninger som gjør dette til en helt unik bolig. Hele toppetasjen er viet til stuen og kjøkkenet som danner et stort allrom. På kjøkkenet er det Pedini-innredning med et rikt utvalg integrerte hvitevarer. Boligen har to flislagte bad, det ene med tropedusj og nedfelt boblebadekar. Videre er det vaskerom, tre pene soverom og et innredet kjellerrom anvendt som et fjerde soverom.